  Виталий Пронин 2016-тӥ арын 13-тӥ толсуре Глазкарысь егитъёс ульчаысь пакетэ поныса куштэм вож нуныез шедьтӥзы. Следствие тодӥз: пиналэз кельтӥллям 33 аресъем кузпалъёс. Глазкарысь кышномурт пизэ дораз вордэм. Кузпалызлы вож нунызэс пакетэ понэм но ульчае поттыса куштэм. Эмчиос нылпиез утьыны быгатӥзы. Пияш улэп кылиз. Нош анай-атайзэ янгыше уськытӥзы пичи муртэз кӧня ке кузя виыны выремзы пумысен. Суд кыксэс ик пытсэт сьӧры пуктыны косӥз. Кузпалъёс вылӥ инстанцие вазиськыса, приговорзэс лябомытыны куризы. Но вылӥ инстанция следствиея управленилэсь ӵектонзэ шонерен лыдъяз. Воргоронэз 7,6 арлы, кышномуртэз 4,6 арлы пытсэт сьӧры пуктыны косэмын. Но нылкышноез али ик колоние уз келялэ. Соослэн 2 быдэ вуымтэ пиналъёссы вань. Соослы 14 арес тырмытозь, анайзы эрикын улоз. Эдуард Степанов Туспуктэм: udm.sledcom.ru  